钦定古今图书集成/理学汇编/学行典/第217卷 > 孙用柔
## 钦定古今图书集成/理学汇编/学行典/第217卷 > 孙用柔

按《卫辉府志》：“孙用柔，字济刚，辉县人。性至孝，甫成童，
即荷八口之任。父抱沈痾，身亲药饵。时当岁歉，灶烟
几绝。及父没，拮据谋丧。事毕，复走苏门事大父母。越
七月，大父复病，割股以代药，且秘不令人知。颜色日
瘁，腰胁伛偻。母氏叩之，终不言，犹以疮对。探之始得
其状。无何，大父终不起，又百计营葬，血枯肠断，竟以”
哀毁而死，年仅三十一。